
ŠAKIŲ RAJONO SAVIVALDYBĖS TARYBA

SPRENDIMAS

DĖL INFORMACIJOS APIE ASMENĮ, SIEKIANTĮ EITI ARBA EINANTĮ PAREIGAS RAJONO SAVIVALDYBĖS ĮSTAIGOSE AR ĮMONĖSE, PATEIKIMO
2014 m. sausio 30 d. Nr. T-5
Šakiai

Rajono savivaldybės taryba, vadovaudamasi Lietuvos Respublikos korupcijos prevencijos įstatymo (Žin., 2002 Nr. 57-2299) 5 straipsniu ir 9 straipsnio 1, 6, 8 bei 11 dalimis, nusprendžia,


nustatyti, kad sprendimą dėl prašymo raštu kreiptis į Specialiųjų tyrimų tarnybą dėl informacijos apie asmenį, siekiantį eiti arba einantį pareigas rajono savivaldybės įstaigoje ar įmonėje, pateikimo privalo vykdyti į pareigas asmenį skiriantis subjektas ar jo įgaliotas asmuo:

1. Dėl savivaldybės tarybos skiriamų pareigūnų (savivaldybės administracijos direktoriaus, jo pavaduotojo, savivaldybės kontrolieriaus)- meras pagal tarybos įgaliojimą.

2. Dėl savivaldybės įstaigų, įmonių vadovų, savivaldybės administracijos struktūrinių padalinių vadovų ir jų pavaduotojų – savivaldybės administracijos direktorius.

3. Dėl savivaldybės įmonių, kuriose savivaldybei priklausančios akcijos siekia daugiau kaip 50 procentų balsų, jei įmonėje nėra išrinkta valdyba, vadovų ir jų pavaduotojų skyrimo – akcininkų susirinkimas ar jo įgaliotas asmuo.

4. Dėl viešųjų įstaigų, kurių viena iš steigėjų yra savivaldybė, vadovų ir jų pavaduotojų skyrimo – viešosios įstaigos dalininkų susirinkimas ar jo įgaliotas asmuo.

5. Dėl savivaldybės įstaigų vadovų pavaduotojų, įstaigos struktūrinių padalinių vadovų ir jų pavaduotojų – savivaldybės įstaigos vadovas.


6. Dėl nacionaliniam saugumui užtikrinti svarbių įmonių vadovų ir jų pavaduotojų - savivaldybės administracijos direktorius.
Meras 

              Juozas Bertašius

